1897 isch si Brüeder gschtorbe und de Meinrad häd sich vom «Äinsidler Aazäiger» zruggzoge. Är häd sich denn au us politische Gründ entschlosse, vo Einsidle wägzgouh. I säbere Zyt isch im Kanton Schwyz ä Verfassig usgschaffet worde, und de liberali Landschriber Konrad Lienert isch due as Presidänt vom Verfassigsrout mit sine politische Gägner anenandgroute. Das häd au si Sohn z gschpürä überchou.